Diari Oficial de la Generalitat Valenciana


Sumari del DOGV 377, del 16-05-1986 (1986/806236)

DECRET 50/1986, de 21 d'abril de 1986, del Consell de la Generalitat Valenciana pel qual s'acorda la reversió a l'Excma. Diputació Províncial de Castelló del dret d'us de l'immoble ubicat en C/ Hermanos Bou, núm. 26 de Castelló.
------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/04/21/50/dof/vci/html**

### Dades del document

Número de DOGV
:   377

Data del DOGV
:   16-05-1986

Secció del DOGV
:   DISPOSICIONS GENERALS

Número del document
:   1986/806236


Data del document
:   21-04-1986

Organisme emissor
:   Conselleria d'Economia i Hisenda

Tipus de document
:   Decret

Decret 50/1986, de 21 d'abril de 1986, del Consell de la Generalitat Valenciana, pel qual s'acorda la reversió a l'Excma. Diputació Provincial de Castelló del dret d'ús de l'immoble ubicat en c/Hermanos Bou, núm. 26 de Castelló.  
L'Excma. Diputació de Castelló ha sol·licitat la reversió al Patrimoni de la Corporació Provincial del local ubicat al terme municipal de Castelló, carrer Hermanos Bou, núm. 26.   
L'ús del susdit immoble fou cedit gratuïtament a Auxili Social, per Acord de la Comissió Gestora d'aquella Diputació Provincial en sessió celebrada el 19 de setembre de 1942, i posteriorment transferit per l'Administració de l'Estat a la Generalitat Valenciana mitjançant Reial Decret 251/1982, de 15 de gener.   
Sol·licitat informe a la Conselleria de Treball i Seguretat Social, a la qual era afectat l'immoble, aquesta manifestà que el local ja no era destinat a la finalitat per a la qual se cedí, trobant-se actualment sense ús i sense previsió d'utilitzar-lo en un futur per al desplegament d'activitats pròpies de l'esmentada Conselleria.   
D'acord amb el que disposen els articles 2 i 9 del Decret 46/1983, de 18 d'abril, pel qual s'aproven les normes provisionals per a l'administració, defensa i conservació del Patrimoni de la Generalitat Valenciana, en relació amb els articles 24 de la Llei de Patrimoni de l'Estat i 55 del seu Reglament, interpretats a sensu contrario, correspon al Consell acordar la reversió de l'immoble sol·licitat.   
En atenció d'aquests motius, a proposta del Conseller de Economia i Hisenda i amb la deliberació prèvia del Consell en reunió del dia 21 d'abril de 1986,   
DECRETE:  
Article primer  
Que es torne al Patrimoni de l'Excma. Diputació Provincial de Castelló el dret d'ús de l'immoble ubicat en el carrer Hermanos Bou, núm. 26 de Castelló, per no ser ja destinat a la finalitat per a la qual fou cedit.   
Article segon  
La reversió d'aquest dret es farà constar en el Inventari General de Béns i Drets de la Generalitat Valenciana.   
Article tercer  
La Conselleria d'Economia i Hisenda durà a terme els tràmits que calguen per tal de fer efectiu el que disposa aquest - Decret.   
València, 21 d'abril de 1986.   
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA


Còpia Permalink ELI